  จุ๋ยก๊วยเป็นอาหารจีนอีกอย่างที่หาทานได้ยากพอสมควร วันก่อนเห็นในกระทู้ทำอาหารที่คุณlove eat meat ทำเลยอยากทานบ้าง
จำได้ว่าแถวตลาดท่าดินแดงมีจุ๋ยก๊วยร้านอร่อยอยู่ร้านนึงเป็นรถเข็นอยู่ต้นๆซอย วันนี้เลยแวะซื้อกลับมาทานที่บ้าน แป้งทำมาจากข้าวสารเป็นสีขาวเหมือนรูปถ้วยเล็กๆนึ่งมาร้อนๆ กับส่วนไส้ที่เป็นหัวไชโป้วผัดมากับถั่วและส่วนผสมอย่างอื่นมาด้วยรสชาติไม่จัดมากเท่าไหร่ ทานกับซีอิ๊วกับพริกดองคล้ายน้ำจิ้มกุ่ยช่ายก็เข้ากันได้ดี ราคาก็30-40บาทแล้วแต่จะสั่งเท่าไหร่